पृथ्वी का वायुमण्डल
वायुमंडलीय दबाव विभिन्न वायुदाबमापियों (बैरोमीटरों) द्वारा नापा जाता है। सागर तल पर वायुमंडलीय दबाव 760 मिमि पारास्तम्भ के दाब के बराबर होता है। वायु दाब मापने की इकाई मिलीबार है। समुंद्री तल पर औसत वायुमंडलीय दाब 1013.25 मिलीबार(MB) होता है । इनका अर्थ एक ही है। इसके आधार पर मानचित्र पर इसे समदाब रेखाओं द्वारा प्रदर्शित किया जाता है। इन्हीं पर वायु-भार-पेटियाँ, हवाओं की दिशा, वेग, दिशा परिवर्तन आदि निर्भर करते हैं।
दाब पात्र
दाब पात्र (pressure vessel) ऐसे पात्रों को कहते हैं जिनमें वायुमण्डलीय दाब से अधिक दाब या उससे कम दाब पर कोई गैस या द्रव रखा जाता हो। किसी भी पात्र में वायुमण्डलीय दाब से अधिक या कम दाब होना खतरनाक हो सकता है और इतिहास में कई भयावह दुर्घटनाएँ हो चुकी हैं। इसलिये दाब-पात्रों की डिजाइन, निर्माण एवं परिचालन (आपरेशन) सम्बन्धित प्रौद्योगिकीविदों द्वारा निर्धारित मानकों के द्वारा नियंत्रित किया जाता है।